Nekropole stećaka Poljice
<s>Nekropole stećaka Poljice, nalaze se u neposrednoj blizini, pored ljetnog stočarskog naselja Poljice, na planini Visočica, 25 km. zračne linije od Konjica, Bosna i Hercegovina.</s>

<s>Polovinom 11. vijeka područje planine Visočice, u župi Neretva, priključeno je bosanskoj državi.</s><s>Od tada do dolaska bana Tvrtka na vlast 1353. godine imalo je poseban status.</s><s>Početkom 15. vijeka došlo je do podjele na  „Kraljevu zemlju” i feudalnu oblasti Kosača.</s><s>Granica ovih dviju oblasti je bila rijeka Neretva.</s>

<s>Nekropola Poljice – Veliko jezero</s>

<s>Lokalitet Poljice - Veliko jezero nalazi se na nadmorskoj visini od 1691 m, ispod vrha Ljeljen.</s><s>Nekropola je nacionalni spomenik Bosne i Hercegovine.</s>

<s>U nekropoli su 49 stećka, (33 ploče, 10 sanduka i 6 sljemnjaka).</s><s>Vrlo dobro su klesani, ali su oštećeni i prevrnuti.</s><s>Ukrašeno je 11 primjeraka, i to 7 ploča, 1 sanduk i 3 sljemenjaka.</s><s>Ukrasi: bordura od povijene lozice s trolistovima i od kosih crta, friz od povijene vinove lozice s trolistovima, tordirana vrpca, bordura od cik-cak linija, jednostavne arkade, polumjesec i originalne predstave muškarca koji drži dijete i muškarca sa štapom, uz konja i pticu.</s>

<s>Nekropola Poljice - Dolovi</s>

<s>Lokalitet Poljice - Dolovi, nalazi se sa zapadne strane  puta koji vodi iz Gornjih Tušila prema Odžacima (Bjelimićima), na nadmorskoj visini od 1479 m. Nekropola je zajedno sa radionicom za obradu kamena i pejsažom nacionalni spomenik Bosne i Hercegovine.</s><s>U nekropoli su 52 stećka, (24 ploče, 22 sanduka, 2 sljemenjaka i 4 krstače).</s><s>Ukrasni ornamenti evidentirani su na sedam spomenika; 4 ploče, 2 sljemenjaka i 1 krstača.</s><s>Njihovi ukrasni motivi su: obična i tordirana traka, friz od povijene lozice sa trolistovima, traka od cik-cak i kosih linija, scene lova, scene kola te specifične predstave žene i zmaja, kao i žene, konjanika i zmaja.</s>

<s>Natpisi na stećcima  
Na dva stećka se nalaze natpisi pisani bosanskom ćirilicom.</s><s>Natpis na krstači u transkripciji glasi: 
.</s><s>Iznad natpisa nalazi se motiv krsta u krugu, čiji se kraci u produžetku završavaju kao krugovi.</s><s>Iznad ukrasa krsta nalazi se polukružni luk, dok se u zabatu nalazi motiv polujabuke.</s><s>Ukras je rađen kombinacijom reljefnog ispupčenja i udubljenja, datira poslije 1496. godine.</s>

<s>Natpis na sljemenjaku: 
 
Sa istočne strane nalazi se predstava konjanika koji kopljem napada zmaja koji je već uhvatio ruku žene, dok se iznad glave konjanika nalazi dio natpisa.</s><s>U gornjem dijelu stećka ispod ivica krovnih ploha sa sve četiri strane stećka pruža loza sa trolistom ispod koje se nalazi tordirana vrpca (traka).</s><s>Na zapadnoj bočnoj strani nalazi se pradstava sa više životinja.</s>

<s>U blizini nekropole na udaljenosti do 200 m evidentiran je kamenolom, a drugi na udaljenosti do 500 m u pravcu sjeverozapada, gdje su spomenici obrađivani.</s>

<s>Literatura 
 Šefik Bešlagić, Sarajevo: “Veselin Masleša“, 1982.</s><s>STEĆCI – KULTURA I UMJETNOST
 Pavao Anđelić, Historijski spomenici Konjica i okoline, I, Skupština opštine, Konjic, 1975.</s><s>Pavao Anđelić, Teritorijalnopolitička organizacija srednjovjekovne župe Neretve i njezino mjesto u širim političkim okvirima u Studije o teritorijalnopolitičkoj organizaciji srednjovjekovne Bosne, Sarajevo, 1982.</s><s>Vesna Mušeta-Aščerić, Sarajevo i njegova okolina u 15. stoljeću, Sarajevo, 2005. 2006.</s><s>Grupa autora, Prirodna baština Kantona Sarajevo, Sarajevo, 2008. 2009.</s>

<s>Reference</s>

<s>Nacionalni spomenici u Konjicu
P
Stećci sa natpisom</s>

